Žaiginio Pranciškaus Šivickio mokykla-daugiafunkcis centras

Raseinių rajono Žaiginio Pranciškaus Šivickio mokykla-daugiafunkcis centras – buvusi dieninė, savarankiško mokymosi bendrojo lavinimo mokykla Žaiginyje (Raseinių raj.), Mokyklos g. 1, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190104359. Steigėjas Raseinių rajono savivaldybės taryba.Raseinių r. Žaiginio Pranciškaus Šivickio mokykla-daugiafunkcis centras. Aikos.smm.lt (tikrinta 2022-07-23).

 Istorija 

Pirmoji mokykla Žaiginyje įsteigta 1821 m. vietos vienuolių pranciškonų, vykdant 1820 m. Žemaitijos vyskupo Juozapo Arnulfo Giedraičio aplinkraštį. 1929–1939 m. Žaiginio pradžios mokyklą baigė 62 mokiniai. 1934 m. pastatytas pirmasis valstybinės mokyklos pastatas. Nuo 1950 m. septynmetė mokykla. 1964 m. pastatytas aštuonmetės mokyklos pastatas.

1994 m. iš Žaiginio akcinės bendrovės nupirkta sporto salė. 1996 m. mokyklai suteikiamas kraštiečio Pranciškaus Baltraus Šivickio (1882–1968) vardas, į mokyklos patalpas įkeliama Žaiginio kaimo biblioteka, Raseinių rajono savivaldybės viešosios bibliotekos filialas. 1998 m. skiriamos lėšos centrinio šildymo sistemos, vandentiekio, sanitarinių mazgų įrengimui, įrengiama maitinimo patalpa. 2000 m. mokykla išleidžia pirmąją dešimtokų laidą. Tais pačiais metais į mokyklą atkeliauja pirmasis kompiuteris. 2005 m. atlikta mokyklos pagrindinio pastato langų renovacija. 2007 m. steigėjo sprendimu reorganizuotas Rinkšelių skyrius. 2010–2012 m. veikė Žaiginio Pranciškaus Šivickio pagrindinės mokyklos Vosiliškio skyrius.

2013 m. rugsėjo 1 d. Žaiginio Pranciškaus Šivickio pagrindinė mokykla reorganizuota į mokyklą-daugiafunkcį centrą, o 2020 m. uždaryta, nors vietos gyventojai tam priešinosi.Žaiginio bendruomenė savo mokyklą gins teisme.  2020-04-28, Raseiniunaujienos.lt (tikrinta 2022-07-23).

 Direktoriai 
 1993 m. Rita Šilvienė

 Žymūs mokytojai 
 Gitana Rašimienė, direktoriaus pavaduotoja ugdymui

 Žymūs mokiniai 
 Janina Matulienė, bibliotekininkė, Kėdainių visuomenininkė

 Nuorodos 

 Žaiginio Pranciškaus Šivickio mokykla-daugiafunkcis centras 

Kategorija:Žaiginys
Kategorija:Buvusios Raseinių rajono savivaldybės mokyklos